# Βέροια

### Από τη Βικιπαίδεια, την ελεύθερη εγκυκλοπαίδεια

## [Επεξεργασία] Γεωγραφία

Η πόλη της Βέροιας στο χάρτη της Ελλάδας

Η Βέροια είναι πόλη της Κεντρικής Μακεδονίας, πρωτεύουσα του νομού Ημαθίας. Βρίσκεται στους πρόποδες του Βερμίου. Έχει πληθυσμό 42.794 κατοίκους (απογραφή 2001).

## [Επεξεργασία] Ιστορία

Γνωστή από την κλασική εποχή (ο Θουκυδίδης έγραψε γιά την πόλη, 1,16,4), η Βέροια μεγάλωσε στις ελληνιστικές και ρωμαϊκές εποχές. Από τή Βέροια σώζεται ο μόνος εκ Ελλάδος νόμος περί γυμνασίων (167 π.Χ.). Μαζί με την Έδεσσα και την Πέλλα ήταν πρωτεύουσα της τρίτης Μακεδονίας (Liv. 45,30,5 "Macedonia Tertia"). Ο Παύλος και ο Σίλας κήρυξαν στή Βέροια (υπάρχει και σήμερα "Το Βήμα του Αποστόλου Παύλου").

## [Επεξεργασία] Ιστορικοί χώροι

Στη Βέροια αξίζει κανείς να επισκεφθεί το ιστορικό Βήμα του Αποστόλου Παύλου, ο οποίος δίδαξε στην πόλη της Βέροιας στον 1ο αιώνα μ.Χ., να απολαύσει τα αναλλοίωτα σημάδια της βεροιώτικης αρχιτεκτονικής που καθρεπτίζονται μέχρι σήμερα στους οικισμούς Μπαρμπούτα και Κυριώτισσα. Επίσης από το 2000 και μετά μπορεί πλέον κανείς να επισκεφθεί το Βυζαντινό μουσείο.

Κοντά στη Βέροια βρίσκεται η Βεργίνα, στην οποία έκανε ανασκαφές ο Μανόλης Ανδρόνικος και όπου ανακάλυψε τον τάφο του Φιλίππου Β'. Αξίζει κανείς να επισκεφθεί το σύγχρονο μουσείο της Βεργίνας, με εκθέματα από όλη τη Μακεδονία. Επίσης, καθώς η Βέροια είναι γνωστή και για τις μοναδικές βυζαντινές εκκλησίες που διαθέτει (72 τον αριθμό κάποτε με αποτέλεσμα να επωνομάζεται και Ιερουσαλήμ της Ελλάδος)και τη μοναδική συλλογή βυζαντινών εικόνων της. Στην πόλη λειοτυργεί μεγάλο Βυζαντινό Μουσείο.

## [Επεξεργασία] Μυθολογία

Σύμφωνα με τη μυθολογία η Βέροια είναι κόρη του Ωκεανού και της Θέτιδος, ή κόρη του Άδωνη και της Αφροδίτης. Η πόλη λέγεται ότι κτίστηκε από τον Μακεδόνα στρατηγό Φέρωνα, ο οποίος έδωσε στην πόλη το όνομά του (το γράμμα Φ εκείνη την εποχή στην περιοχή προφέρεται σαν Β). Η εκδοχή της μακεδονικής μυθολογίας λέει ότι η πόλη κτίστηκε από τον βασιλιά Βέρητα, ο οποίος της έδωσε το όνομα της μιας από τις κόρες του. Τα ονόματα των γόνων του βασιλιά ήταν Βέροια, Μίεζα και Όλγανος.

## [Επεξεργασία] Ετυμολογία της ονομασίας της Βέροιας

Σύμφωνα με τους γλωσσολόγους, η κατάληξη -ροια είναι παράγωγο του ρήματος ρέω και προσδίδεται σε πόλεις πλούσιες σε υδάτινα αποθέματα, πράγμα το οποίο ισχύει για την περιοχή της Βέροιας. Γι'αυτόν τον λόγο παλιότερα γραφόταν ως Βέρροια. Μια άλλη γλωσσολογική ερμηνεία αποδίδει την ονομασία της Βέροιας στην φράση "φέρειν ρόϊας" που σημαίνει "παράγει ρόδια", πράγμα το οποίο επίσης ισχύει για την περιοχή.

## [Επεξεργασία] Οικονομία

Η οικονομία της περιοχής βασίζεται κυρίως στη γεωργία και συγκεκριμένα στην παραγωγή του ροδάκινου. Η παραγωγή περιλαμβάνει, εκτός άλλων φρούτων και λαχανικών, επιτραπέζιο και βιομηχανικό ροδάκινο. Η βιομηχανική υποδομή της περιοχής είναι κυρίως η συσκευασία και η κονσερβοποιία των φρούτων. Στην περιοχή παρασκευάζεται η δημοφιλής κομπόστα και είδη φρουτοσαλάτας, προϊόντα τα οποία έχουν μεγάλη εξαγωγική επιτυχία κυρίως στις χώρες τις δυττικής Ευρώπης.

## [Επεξεργασία] Γαστρονομία

Παραδοσιακό έδεσμα της περιοχής αποτελεί το ρεβανί. Το ρεβανί είναι σιροπιαστό γλύκισμα με βάση το σιμιγδάλι.

Αυτό το άρθρο γεωγραφίας της Ελλάδας χρειάζεται επέκταση. Βοηθήστε τη Βικιπαίδεια επεκτείνοντάς το!

## [Επεξεργασία] Εξωτερικοί σύνδεσμοι

- Δήμος Βέροιας
- Δημόσια Κεντρική Βιβλιοθήκη Βέροιας
- Βέροια στο Google Maps με Δορυφορικές φωτογραφίες
- O Πρώτος Ψηφιακός Πολιτιστικός και Τουριστικός Χάρτης της Βέροιας
- Οδηγός και Χάρτης Βέροιας
- Εντυπώσεις και φωτογραφίες από τη Βέροια

Ανακτήθηκε από "http://el.wikipedia.org../../../%CE%B2/%CE%AD/%CF%81/%CE%92%CE%AD%CF%81%CE%BF%CE%B9%CE%B1.html"

Κατηγορίες: Γεωγραφία της Ελλάδας-επέκταση | Πόλεις της Ελλάδας | Νομός Ημαθίας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Български
- Deutsch
- English
- Français
- Latina
- Lumbaart
- Română
- Српски / Srpski
- Svenska
- Türkçe
- Wolof